Square Enix
Square Enix kabushikigaisha () on japanilainen pääosin videopelien kehittämiseen ja julkaisuun keskittyvä yritys. Yhtiö syntyi, kun keskenään kilpailleet Enix ja Square yhdistyivät huhtikuussa 2003.
ActRaiser
ActRaiser on Quintet-peliyhtiön kehittämä ja Enixin (nykyisen Square Enixin) alun perin vuonna 1990 julkaisema videopeli Super Nintendo Entertainment System -konsolille. Peli koostuu ajalleen tyypillisten tasohyppelytasojen ja simulaatioelementtien yhdistelmästä. Peli julkaistiin sen verran aikaisin konsolin elinaikana, että Japanissa ja Yhdysvalloissa sitä pidetään SNES:n julkaisupelinä. Euroopan julkaisu tapahtui lähes vuoden konsolin julkaisua myöhemmin.